I link alle concordanze si evidenziano comunque al passaggio
Che tristessa! a-o mæ reciamno
nisciûn quæxi ciù risponde....
creûva e fêugge, secca o rammo,
in te nûvie o sô o s'asconde:
zû da-o çê coverto e basso
ciêuve freido e ûmiditæ;
spesso monta ûn gran neggiasso
sciù da-i sciûmmi, sciù dai riæ.
Cö chêu streito veddo, e sento,
a campagna smorta e nûa,
e m'arriva a sghêuo do vento,
c'ûn sentô de seportûa,
povei morti! a vostra voxe,
ch'a me dixe: – te sovven
de chi dorme sotto a croxe,
chì, in ti campi de Staggen?
Povei morti! cheiti comme
cazze a fêuggia da-o sò rammo;
mi ve ciammo tûtti a nomme,
giorno e nêutte mi ve ciammo:
no me scordo, povei morti,
e bell'öe con voî passæ,
quando, belli zoeni forti,
paiva eterna a nostra stæ.
Comme a-i schêuggi l'onda franze,
(coscì porta a sò natûa)
mi, con l'anima chi cianze,
vegno ä vostra seportûa….
E a mæ voxe a l'é ûn lamento
lungo lungo, sensa fin,
ch'o se perde insemme a-o vento
fra i çipressi e in to mortin.
ita_Latn lij_Latn lij_Latn lij_Latn fur_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn vec_Latn lij_Latn lij_Latn lij_Latn lij_Latn lij_Latn ita_Latn lmo_Latn lij_Latn vec_Latn lij_Latn vec_Latn